ml en ml ml en ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml en ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en fr en ml cs cs da en
skip to main | skip to sidebar
ജീവിതം ഒരു യാത്രയാണ് .. വഴിയില്‍ ഞാന്‍ കണ്ടതും കേട്ടതും അനുഭവിച്ചതും !!!
ഇവരുടെ കാലത്ത് ജീവിക്കാന്‍ പറ്റിയത് ഏതായാലും നന്നായി .. .
8 ) റാന്റി പുഷ് .
9 ) രാജേഷ്‌ കുമാര്‍ സുന്ദരരാജന്‍
നാട്ടിലെ ഏറ്റവും വലിയ മൊട്ടായി കൊതിയന്‍ ആയിരുന്നു ഞാന്‍ .. അമ്മച്ചി പറയുന്നത് ശരി ആണെങ്ങില്‍ ദിവസവും പത്തു പൈസ മൊട്ടായി വാങ്ങല്‍ കിട്ടാതെ ഞാന്‍ പള്ളിക്കുടത്തില്‍ പോവുകയില്ലായിരുന്നു ...
പത്തു പൈസ കൊണ്ട് മോട്ടപ്പാപ്പന്റെ (മൊട്ട തലയുള്ള അപ്പാപ്പന്‍) കടയില്‍ നിന്ന് പത്തു കുരുകുരുപ്പന്‍ മൊട്ടായി അല്ലെങ്ങില്‍ പത്തു ബിസ്കറ്റ് വാങ്ങി അതും തിന്നു കൊണ്ടാണ് ഞാന്‍ സ്കൂളില്‍ പോയി കൊണ്ടിരുന്നത് ..
അങ്ങനെ ദിവസവും പത്തു മൊട്ടായി തിന്നു കൊണ്ടിരുന്ന എനിക്ക് കടുത്ത മുതലാളിത്ത ചിന്ത ഉണ്ടായി .. "എന്ത് കൊണ്ട് എനിക്ക് ഒരു നൂറു മൊട്ടായി വാങ്ങി തിന്നു കൂടാ" ..
"കൈളില്‍ ഉള്ളത് പോരാ .. കൂടുതല്‍ വേണം" എന്ന മനുഷ്യന്‍റെ ചിന്തയാണല്ലോ മുതലാളിത്തത്തിന്റെ അടിസ്ഥാനം ..
നാലാം ക്ലാസ്സില്‍ പഠിക്കുമ്പോള്‍ എനിക്ക് കിട്ടിയിരുന്ന ഏറ്റവും വലിയ തുക രണ്ടു രൂപ ആണ് .. ഞായറാഴ്ച കുറച്ചു ദൂരെ ഉള്ള പള്ളിയില്‍ പോകാന്‍ ബസ്‌ കൂലിക്ക് കിട്ടിയിരുന്ന രണ്ടു രൂപ ..
എന്റെ ബുദ്ധിയില്‍ നൂറു മൊട്ടായി വാങ്ങാന്‍ ഒറ്റ വഴിയെ കണ്ടുള്ളൂ ... ബസ്‌ കണ്ടക്ടറെ പറ്റിക്കുക ..
"പറ്റിക്കുക" എന്നത് മുതലാളിത്ത ചിന്തയുടെ അഭിഭാജ്യ ഘടകം ആണ് എന്നാണല്ലോ കമ്മ്യൂണിസ്റ്റ്‌കാര്‍ പറയുന്നത്
ഒരു ഞായറാഴ്ച വേദപാഠം കഴിഞ്ഞു തിരിച്ചു വരുമ്പോള്‍ ആദ്യം ടിക്കറ്റ്‌ എടുത്ത ഒരു കൂട്ടുകാരന്റെ കയ്യില്‍ നിന്ന് അവന്റെ ടിക്കറ്റ്‌ വാങ്ങി കണ്ടക്ടര്‍ വന്നപ്പോള്‍ അത് മുന്നില്‍ പിടിച്ചു മിണ്ടാതെ നിന്നൂ ...
"നുണ പറഞ്ഞാല്‍ നരകത്തില്‍ പോകും" എന്നാണ് വേദപാഠം പഠിച്ചത് ..പക്ഷെ ഒന്നും മിണ്ടാതിരുന്നാല്‍ നരകത്തില്‍ പോവില്ലല്ലോ ..
കണ്ടക്ടര്‍ എന്റെ കൈയ്യില്‍ ടിക്കറ്റ്‌ കണ്ടു എന്നോട് കാശ് ചോദിക്കാതെ മുന്നോട്ടു പോയി .... ഞാന്‍ മനസ്സില്‍ തുള്ളി ചാടി . "ഹ ഹ ഹ .. നാളെ എനിക്ക് നുറു മൊട്ടായി തിന്നാം."
ഈശ്വരാ.. പെട്ടന്ന് ഒരു ഇടിവെട്ടു പോലെ ആ ഡയലോഗ് ഞാന്‍ കേട്ടു ..
"ചേട്ടാ .. അവന്‍ ടിക്കറ്റ്‌ എടുത്തിട്ടില്ല.. അടുത്ത് ഇരിക്കുന്നവന്റെ കൈയ്യില്‍ നിന്ന് വാങ്ങി പിടിച്ചതാ .."
ആരാണ് എന്റെ സ്വപ്നത്തില്‍ മണ്ണ് വാരി ഇട്ടതു എന്ന് ഞാന്‍ നോക്കുമ്പോള്‍ ദാ നില്‍ക്കുന്നു.. കലിപ്പായി നില്‍ക്കുന്ന കണ്ടക്ടര്‍-ന്റെ പുറകില്‍..
"തെറ്റ് ചെയ്യരുത് .. മറ്റുള്ളവരെ തെറ്റ് ചെയ്യാന്‍ സമ്മതിക്കരുത്" എന്ന വേദപാഠം ജീവിതത്തില്‍ പ്രാവര്‍ത്തികമാക്കാന്‍ ഇറങ്ങി തിരിച്ച നമ്മളുടെ സ്വന്തം അനിയന്‍ ..
"പിള്ളേരല്ലേ .. പിണ്ണാക്കല്ലേ .." എന്നൊക്കെ പറഞ്ഞു നാട്ടുകാര്‍ ഒരു വിധം കണ്ടക്ടറെ സമാധാനിപ്പിച്ചത് കൊണ്ട് ഞാന്‍ തടി കേടു ആകാതെ രക്ഷപെട്ടൂ ...
അധികം മൊട്ടായി തിന്നത് കൊണ്ട് ഒരു മെച്ചം ഉണ്ടായി... കുറച്ചു വര്‍ഷം കഴിഞ്ഞു പല്ല് വേദന വന്നു ആശുപത്രിയില്‍ പോയപ്പോള്‍ എന്റെ പല്ലുകള്‍ കണ്ടു ഡോക്ടറമ്മ ഞെട്ടി പറഞ്ഞു .."ഇത്രയും കോമ്പ്ലെക്സ് അയ പ്രശ്നം സോള്‍വ്‌ ചെയ്യാന്‍ ഉള്ള ടെക്നോളജി ഒന്നും ഞാന്‍ പഠിച്ചിട്ടില്ല .."
കഥയായാലും സിനിമയായാലും നോവലായാലും ബ്ലോഗ്‌ ആയാലും അതില്‍ എന്തെക്കിലും സന്ദേശം വേണം ..അല്ലെങ്കില്‍ എന്തെകിലും പുതിയത് പഠിക്കാന്‍ പറ്റണം എന്ന് വിശ്വസിക്കുന്ന ആളു ആയതുകൊണ്ട് എന്റെ പല്ലുകള്‍ ശരി ആക്കിതന്ന, എല്ലാ ടെക്നോളജിയും അറിയാവുന്ന പയ്യന്‍ ഡോക്ടറെ പറഞ്ഞത് "മോറല്‍ ഓഫ് ദി സംഭവം" ആയി പ്രക്യപിക്കുന്നു ...
അതിനു ഞാന്‍ ആദ്യം പറഞ്ഞ സംഭവവും ആയി കടലും കടലാടിയും തമ്മിലുള്ള ബന്ധം പോലും ഇല്ലെങ്കിലും ...
"ദിവസവും രണ്ടു നേരം പല്ല് തേയ്ക്കുക .. അതും കണ്ണാടിയുടെ മുമ്പില്‍ നിന്ന് ... "
അടിക്കുറിപ്പ് ... "മൊട്ടായി" എന്നതിലെ അക്ഷരതെറ്റ് ബോധപൂര്‍വം ആണ് .. ബാക്കി അക്ഷരതെറ്റുകള്‍ തിരുത്താനുള്ള മടി കൊണ്ടും ...
പെരിയാറിന്‍റെ തീരത്തുള്ള ഒരു കുടിയേറ്റ ഗ്രാമം..
എഴുപതു എഴുപത്തഞ്ചു കലഘട്ടത്തില്‍ കാട് വെട്ടിത്തെളിച്ച്
കൃഷി ചെയ്തു തുടങ്ങിയ ഒരു കുട്ടം ആളുകള്‍ ആണ് അവിടുള്ളത് ...
പെരിയാറിന്‍റെ മറു കരയില്‍ വനം ആണ് ..
വനത്തിന്‍റെ മറ്റേ അതിര്‍ത്തി തമിഴ്നാട് ആണ് എന്ന കേട്ട്കേഴ്വി ഇയിടെ വികിമാപിയ, ഗൂഗിള്‍ മാപ്സ് തുടങ്ങിയ ടെക്നോളജി ഉപയോഗിച്ച്
ബാലരമയിലെ ശിക്കാരി ശംഭു തുടങ്ങിയ സാഹസിക കഥകള്‍ വായിച്ചു ആവേശം കയറി "കാട് ഒന്ന് മുറിച്ചു കടന്നു തമിഴ്നാട്ടില്‍ പോയാലോ" എന്നാലോചിച്ചെങ്കിലും, "കാട്ടില്‍ ഉറങ്ങി കിടക്കുന്ന കടുവക്കോ പുലിക്കോ എന്തിനാ വെറുതെ പണി കൊടുക്കുന്നത്" എന്ന ലോജിക് കാരണം ആ ചിന്ത മുളയിലേ നുള്ളി ...
വനമായത് കൊണ്ട് കടുവയും പുലിയും കാണും എന്നുള്ളത് ഒരു വിശ്വാസം ആണ് ...
കാട്ടിലെ കള്ളവാറ്റുകാരെ പേടിപ്പിച്ചു കാശ് കൊടുക്കാതെ,
ചാരായം അടിച്ചു പാമ്പായി നാട്ടിലിറങ്ങുന്ന കാട്ടാനകുട്ടങ്ങള്‍, മാനിന്‍റെ വകയിലെ ഒരു സ്വന്തക്കാരനായ "മ്ലാവ്", നമ്മള്‍ നടുന്ന കപ്പ അടിച്ചു മാറ്റാന്‍ വരുന്ന കാട്ടുപന്നി എന്നി ജീവികളെ അല്ലാതെ കടുവയെയോ പുലിയെയോ നാളിതു വരെ ആരും കണ്ടിട്ടില്ല ...
രാത്രി കൃത്യം രണ്ടു മണിക്ക് അലാറം വച്ച് എഴുനേറ്റു പടക്കം പൊട്ടിച്ചാണ് കാട്ടുപന്നിയെ പേടിപ്പിക്കാറുണ്ടായിരുന്നത് ...
രണ്ടു മണിക്ക് ലഞ്ച് കഴിക്കാന്‍ നാട്ടിലേക്കു ഇറങ്ങാന്‍ ഒരുങ്ങുന്ന കാട്ടുപന്നി
പടക്കത്തിന്റെ ഒച്ച കേട്ട്, "ഇവന്‍മാരുടെ കയ്യില്‍ തോക്ക് ഉണ്ടെന്നു തോന്നുന്നു..വെറുതെ പോയി വെടി കൊള്ളണ്ട" എന്ന് വിചാരിച്ചു നാട്ടിലെക്കിറങ്ങാന്‍ ഉള്ള ആ പരുപാടി ക്യാന്‍സല്‍ ചെയ്തു തിരിച്ചു പോവുകയും നമ്മളുടെ കപ്പ രക്ഷപെടുകയും ചെയ്യും. അതാണ് അതിന്‍റെ ഗുട്ടന്‍സ് ..
മിക്കവാറും എല്ലാവരും തന്നെ കൃഷി ചെയ്താണ് ജീവിക്കുന്നത് ...അല്പം ധൈര്യം കൂടുതലുള്ളവര്‍ ഒരു കള്ള തോക്ക് സങ്കടിപ്പിച്ചു മ്ലാവ്, മുയല്‍ തുടങ്ങിയ ജീവികളെ കൊന്നു നാട്ടില്‍ കള്ള ഇറച്ചി വിറ്റും, പെരിയാറില്‍ നജ്ജ് കലക്കി മീന്‍ പിടിച്ചും ജീവിച്ചിരുന്നു ...
ഇങ്ങനെ ഒരു സത്യന്‍ ‍ അന്തിക്കാട് സിനിമയിലെ പോലെ ശാന്ത സുന്ദരമായി കഴിയുന്ന സമയത്താണ് ആ ഞെട്ടിപ്പിക്ക്ന്ന വാര്‍ത്ത ഞങ്ങള്‍ കേട്ടത് ."എന്‍റെ ഒരു സുഹൃത്തിന്റെ അച്ഛന്‍ വെട്ടേറ്റു മരിച്ചു..."
അന്ന് പറഞ്ഞു കേട്ട കഥ ഇങ്ങനെ ആണ്.. ഏകദേശം പത്തു ഇരുപതു കൊല്ലം പഴക്കമുള്ള സംഭവം ആയാത്കൊണ്ട് കഥയില്‍ എത്ര മാത്രം സത്യം ഉണ്ടെന്നതും, കഥപാത്രങ്ങളും ഒന്നും പ്രസക്തമല്ല . ..
അന്ന് നമ്മളുടെ സുഹൃത്തിന്റെ അച്ഛന്‍ കള്ള ഇറച്ചി വാങ്ങാന്‍ പോയി.... ഇറച്ചിക്കുള്ള വിലയില്‍ "ഒരു രൂപ" കുറവ് മാത്രമേ അയാള്‍ ഇറച്ചിക്ക് കൊടുത്തുള്ളൂ ...
വേട്ടക്കാരന്‍ അത് സമ്മതിച്ചില്ല ..
"കയ്യില്‍ കാശ് ഇല്ല" എന്ന് സമ്മതിക്കാന്‍ അയാളുടെ അഭിമാനം അനുവദിച്ചില്ല ..
"ഇയാള്‍ വളര്‍ത്തിയ മ്ലാവ് ഒന്നും അല്ലല്ലോ .. ഒരു രൂപ കുറച്ചു മതി .. അധികം കളിച്ചാല്‍ ഞാന്‍ ഫോറസ്റ്റ് പോലീസിനു ഒറ്റു കൊടുക്കും... "
ഇങ്ങനെ ഒന്നും രണ്ടും പറഞ്ഞു തുടങ്ങിയ തര്‍ക്കം മുത്ത്‌ മുത്ത്‌ ..ഇറച്ചി വില്പനക്കാരന്‍ കയ്യിലിരുന്ന വാക്കത്തി കൊണ്ട് ഒരു ചാമ്പ് .. വെട്ടു കൊണ്ടയാള്‍ ആശുപത്രിയിലേക്കുള്ള വഴിയേ മരിച്ചു."
എന്താണ് ഈ കൊലപ്തകത്തിന്‍റെ മൂല കാരണം (root cause)
എന്ന് ചോദിച്ചാല്‍ "ഒരു രൂപ .. രൂപ ഇല്ലെന്നു ഇല്ലെന്നു സമ്മതിക്കാന്‍ അനുവദിക്കാത്ത അഭിമാനം അതോ ദുരഭിമാനമോ "..
ഇതിനെകുറിച്ച് എന്‍റെ സുഹൃത്ത്‌ പറഞ്ഞതു ‍ഇങ്ങനെ ആണ്
"ചില സമയങ്ങളില്‍ ഒരു ജീവനേക്കാള്‍ വിലയുള്ളത് ഒരു രൂപക്കാണ് .."
ഈ സംഭവുമായി നേരിട്ടു ഒരു സാമ്യവും ഇല്ലെങ്കിലും
ഇന്ത്യയില്‍ അത്മഹത്യ ചെയ്യുന്ന കൃഷിക്കാര്‍ പറയുന്നതും ഇങ്ങനെ ഒക്കെ തന്നെ ആയിരിക്കില്ലേ ..
വിക്കിപീഡിയ പറയുന്നത് ശരി ആണെങ്ങില്‍ 2008-ല്‍ മാത്രം
ഇന്ത്യയില്‍ "16196 " കൃഷിക്കാര്‍ ആത്മഹത്യ ചെയ്തു ...
മരിക്കുന്നതിനു മുമ്പ് അവര്‍ പറഞ്ഞത് മിക്കവാറും ഇങ്ങനെ ആയിരിക്കും .
"സുഹൃത്തേ കാശ് ആണ് .. അഭിമാനമാണ് ..എല്ലാത്തിലും വലുത്.. ചില സമയങ്ങളില്‍ ജീവനേക്കാള്‍ ..."
Posted by Programmer at 4:10 AM 1 comment:
Sunday, November 14, 2010
ചെന്നൈയിലെ എന്‍റെ വീട് വൃത്തിയില്ലായ്മയുടെ കാര്യത്തില്‍ മറ്റു പല വീടിന്‍റെ അത്ര വരില്ലായിരുന്നെകിലും വൃത്തിയില്ലായ്മയുടെ പേരില്‍ ഒരു മത്സരം ഉണ്ടായാല്‍ തരക്കേടില്ലാത്ത ഒരു പ്രകടനം കാഴ്ച വയ്ക്കുമായിരുന്നു .
വീട്ടില്‍ പ്രായവും പക്വതയും ഉള്ള ദീപു , ടോജോ , സുജയ് എന്നിവര്‍ വന്നു വൃത്തിയില്ലായ്മയെ പറ്റി പറയുമ്പോള്‍ മാത്രമാണ് ഞാന്‍ അത് ശ്രദ്ധിക്കാറുള്ളൂ.. അപ്പോള്‍ ഞാന്‍ വീട് വൃത്തി ആക്കും ..
കുറച്ചു നാളുകള്‍ക്കു ശേഷം അവര്‍ വീണ്ടും വരുമ്പോള്‍ പഴയ കമന്റ്‌ പിന്നെയും പറയുന്നത് കേട്ടു ഞാന്‍ അത്ഭുതപെട്ടു .. എപ്പോളും ആ വീട്ടില്‍ ഉള്ള എനിക്ക് എന്ത് കൊണ്ടാണ് ഈ വൃത്തികേടുകള്‍ കാണാന്‍ പറ്റാത്തത് ?
ഓണ്‍ സൈറ്റ് ( onsite) പോയി തിരിച്ചു വരുന്ന സുഹൃത്തുക്കള്‍ക്ക് കുറച്ചു നാളത്തെക്ക് ഇന്ത്യയില്‍ മുഴുവന്‍ പ്രശ്നങ്ങള്‍ ആണ് ... റോഡ്‌ ശരി അല്ല .. ട്രാഫിക്‌ ശരി അല്ല ... ആരും ട്രാഫിക്‌ റുളുകള്‍ (traffic rules ) പാലിക്കുന്നില്ല . ഇന്ത്യയില്‍ വര്‍ക്കിംഗ്‌ കള്‍ചര്‍ (working culture) ശരി അല്ല .. പോലിസ് ശരി അല്ല .. ചുവപ്പ് സിഗ്നല്‍ മുമ്പില്‍ നിര്‍ത്തിയിട്ടിരിക്കുന്ന വാഹനങ്ങള്‍
എല്ലാം വെറുതെ ഹോണ്‍ അടിക്കുന്നു.. സിഗ്നല്‍ ആണെന്നും പോകാന്‍ കഴിയില്ലെന്നും എല്ലാവര്ക്കും അറിയാം ..
ഞാന്‍ പിന്നെയും അത്ഭുതപെട്ടു .. അവരെക്കാള്‍ കൂടുതല്‍ കാലം അവിടെ താമസിച്ച ഞാന്‍ എന്ത് കൊണ്ട് ഇത് ശ്രദ്ധിച്ചില്ല .. അതിനെ പറ്റി സംസാരിച്ചില്ല ??
കുറച്ചു നാളുകള്‍ക്കു ശേഷം ഞാന്‍ പിന്നെയും അത്ഭുതപെട്ടു .. പഴയ ഓണ്‍ സൈറ്റ് സുഹൃത്തുക്കള്‍ ഇപ്പോള്‍ ഇന്ത്യയുടെ അവസ്ഥയെ പറ്റി ഒന്നും സംസാരിക്കാറില്ല.. ചുവപ്പ് സിഗ്നലിനു മുന്‍പില്‍ ‍ അവരും എന്നെ പോലെ ഹോണ്‍ അടിച്ചു രസിക്കുന്നു ...
എന്‍റെ അത്ഭുതപെടലുകള്‍ക്ക് കാരണം തേടി പണ്ട് മോഹന്‍ലാല്‍ മണിച്ചിത്രതാഴ് സിനിമയില്‍ പറഞ്ഞ പോലെ " ഇത് വരെ ഒരു മനോരോഗ വിധക്തനും സഞ്ചരിക്കാത്ത വഴികളുടെ ഒരു ഭ്രാന്തനെ പോലെ സഞ്ചരിച്ചു " ഗുഗിളിന്റെ (google) സഹായം കൊണ്ട് ഞാന്‍ കണ്ടതു പിടിച്ച ഉത്തരമാണ് "ഹാബിറ്റുവെഷന്‍ "
അതിനെ പറ്റി വിക്കിപീഡിയ (Wikipedia) പറയുന്നത് ഇങ്ങനെ ആണ് .
" Habituation, a form of non-associative learning, is the psychological process in humans and other organisms in which there is a decrease in psychological and behavioral response to a stimulus after repeated exposure to that stimulus over a duration of time . "
ദിവസവും കണ്ടു കണ്ടു കണ്ടു ചില കാര്യങ്ങള്‍ നമ്മള്‍ കാണാതെ പോകുന്നു ... ശ്രദ്ധിക്കാതെ പോകുന്നു ... ഇത് കാരണം വീട്ടിലും ഓഫീസിലും നാട്ടിലും ഉള്ള പല പ്രശ്നങ്ങളും നമ്മള്‍ കാണാതെ പോകാറില്ലേ ...അവഗണിക്കാരില്ലേ ..
ദീപു , ടോജോ , സുജയ് എന്നിവരെ പോലെ പക്വത ഉള്ളവര്‍ നമ്മുക്ക് ചുറ്റും ഉണ്ടെകില്‍ നമ്മള്‍ കാണാന്‍ വിട്ടു പോയ കാര്യങ്ങള്‍ കാണാം .. തിരുത്താം ..
ഞാന്‍ മനസ്സില്‍ ഇങ്ങനെ പറയുന്നു .....
" കൊള്ളാം. .. ഹാബിറ്റുവെഷന്‍ .. വീട് വൃത്തിയാക്കാതിരിക്കാനും സിഗ്നലില്‍ ഹോണ്‍ അടിക്കാനും ഒരു കാരണം കിട്ടിയല്ലോ ."
കാരണം ഞാനും ഒരു ഇന്ത്യക്കാരന്‍ ആണല്ലോ !!!
Posted by Programmer at 5:58 AM 2 comments:
Saturday, November 13, 2010
ബെസ്റ്റ് എനെര്ജൈസര്‍ ( best energizer)
"ഇത്തവണത്തെ നമ്മളുടെ ബ്രാഞ്ചിലെ ബെസ്റ്റ്എനെര്ജൈസര്‍ക്കുള്ള
(best energizer) അവാര്‍ഡ്‌ നിങ്ങള്‍ക്കാണ് "
ഡയറക്ടര്‍ വന്നു ഇക്കാര്യം പറഞ്ഞപ്പോള്‍ എനിക്ക് ചിരി വന്നു ..
എനിക്ക് അവാര്‍ഡ്‌ കിട്ടാന്‍ കാരണം ഞാന്‍
തമാശക്ക് അയച്ച ഒരു ഗ്രൂപ്പ്‌ മെയില്‍ ആണെന്ന്
എനിക്കും, മെയില്‍ കിട്ടി എനിക്ക് വോട്ട്
ചെയ്തവര്‍ക്കും മാത്രമല്ലെ അറിയൂ ..
മഴയുള്ള ഒരു വൈകുന്നേരം മഴ ആസ്വദിച്ച്
കൊണ്ട് ഒരു ചൂട് ചായ കുടിക്കുന്നതു
പോലെ ജീവിതം റിലാക്സ് (relax) ചെയ്തു
പിടിക്കാന്‍ ഉള്ളതു അല്ല എന്നുള്ളതും
ആയിരുന്നു എന്‍റെ ഫിലോസഫി(philosophy) . .
(ഏറ്റവും വലിയ ജീവി ആനയയതുകൊണ്ട്,
അതിനെ പിടിക്കുക എന്ന് പറഞ്ഞാല്‍ "
ഏറ്റവും വലിയ പണി ചെയ്യുക " )
എന്‍റെ പല സുഹൃത്തുക്കളും "മടിയന്‍" എന്ന്
പറഞ്ഞു എന്റെ ഫിലോസഫി യെയും
ഞാന്‍ ചിരുച്ചു തള്ളുകയാണ് പതിവ് ..
അവാര്‍ഡ്‌ കിട്ടിയ സ്ഥിതിക്ക് കുറച്ചു
പക്ഷെ എങ്ങനെ എനെര്‍ജെടിക് ആവും ...
ചിലര്‍ ജന്മനാ എനെര്‍ജെടിക് ആണ് ..
കുട്ടികളെ ശ്രദ്ധിച്ചാലറിയാം .. ചില കുട്ടികള്‍
ചിരിച്ചു കളിച്ചു അകെ ബഹളമാണ് ..
മറ്റു ചിലര്‍ അല്പം ഒതുങ്ങിയ ടൈപ്പും ..
അപ്പോള്‍ ഇത് ജീനിന്റെ കളി ആണ് ....
ഇനി ഇപ്പോള്‍ ഏതായാലും ജീന്‍ മാറ്റാന്‍ പറ്റില്ല ..
അപ്പോള്‍ ആണ് ഞാന്‍ മറ്റൊരു കാര്യം
ശ്രദ്ധിച്ചത് .. നല്ല ആരോഗ്യമുള്ള ആളുകള്‍,
നല്ല വസ്ത്രം ധരിക്കുന്ന ആളുകള്‍ ..
ഈ രണ്ടു തരം ആളുകളും മറ്റു
ആളുകളേക്കാള്‍ എനെര്‍ജെടിക് ആണ് ...
യുറേക്കാ.. അപ്പോള്‍ അതാണ് കാര്യം
രണ്ടു പുതിയ ഡ്രസ്സ്‌ വാങ്ങി
കാര്യം വളരെ എളുപ്പം ...
വേറൊരു കാര്യം കൂടി അവാര്‍ഡ്‌ കിട്ടിയപ്പോള്‍
മനസിലായി .. "എന്ത് കൊണ്ടാണ് കരുണാകരന്‍
ഈ വയസു കാലത്തും രാക്ഷ്ട്രീയം കളിക്കുന്നത് എന്ന് ."
എല്ലാവരുടെയും ശ്രദ്ധാ കേന്ദ്രമാവുക ,
തുടങ്ങിയ കാര്യങ്ങള്‍ ഒരു രസമാണ് ..
കൊള്ളം .. എനിക്ക് ഇഷ്ടപ്പെട്ടു ...
Posted by Programmer at 4:29 AM 2 comments:
നമുക്ക് രണ്ടു രീതിയില്‍ സിനിമ ആസ്വദിക്കാം .
ഒന്നമാത്തത് "സിനിമ കാണുക " - സിനിമ ഒരു കലാരുപമായി
കണ്ടു ഒരു പ്രേക്ഷകനെ പോലെ സിനിമ ആസ്വദിക്കുക ..
രണ്ടാമത്തെ രീതി സിനിമയില്‍ ഇന്‍വോള്‍വ് ആയി
നടി നടന്മ്മാര്‍ക്കൊപ്പം കരഞ്ഞു , ചിരിച്ചു അവരോടൊപ്പം
ജീവിച്ചു കൊണ്ട് സിനിമ ആസ്വദിക്കുക ..
എല്ലാവരും ഇതില്‍ ഏതെങ്കിലും ഒരു രീതിയില്‍
ആയിരിക്കും സിനിമ കാണുന്നത് ...
ആദ്യത്തെ രീതിയില്‍ സിനിമ ആസ്വദിക്കുന്നതാണ്
ശരിയായ രീതി ... സംവിധായകന്‍ ബോധപൂര്‍വം
സൃഷ്ടിക്കുന്നഒരു സാഹചര്യത്തില്‍ നമ്മള്‍ എന്തിനു ജീവിക്കണം ..
പക്ഷെ വളരെ അതികം ആളുകള്‍ "സിനിമയില്‍ ജീവിച്ചു"
കൊണ്ട് സിനിമ കാണുന്നു .. ദുര്‍ബല ഹ്രദയം ഉള്ളവരാണ്
ഇങ്ങനെ സിനിമ കാണുന്നത് എന്നാണ് പൊതുവേ
പറയുന്നത് .. ആ കുട്ടത്തില്‍ പെട്ട ഒരാളാണ് ഞാനും ..
സിനിമ കണ്ടു കൃതിമമായ ഒരു സാഹചര്യത്തില്‍
ജീവിക്കേണ്ട എന്ന തീരുമാനത്തില്‍ നിന്ന് ഞാന്‍
ഒരു സിനിമ വിരോധി ആയി .. അതും രണ്ടും
മൂന്നും സിനിമ ഒരേ ദിവസം കണ്ടു
(ജീവിച്ചു ) കൊണ്ടിരുന്ന ഞാന്‍.
Posted by Programmer at 2:54 AM 1 comment:
എന്ന ചോദ്യത്തിന് ഇങ്ങനെ പറഞ്ഞാല്‍
ദൈവം ശിക്ഷിക്കുമോ എന്ന് പേടി
ഇല്ലാത്തവര്‍ "അറിയില്ല " എന്ന് പറയും
എന്നാണ് എന്റെ വിശാസം ..
എല്ലാം ഒരു വിശാസം ആണ് ..
നമ്മള്‍ എവിടെ നിന്ന് ഈ ഭുമിയില്‍ വന്നു ..
മരണത്തിനു ശേഷം എങ്ങോട്ട് പോകുന്നു ..
ഈ ഭുമി എങ്ങനെ ഉണ്ടായി എന്നിങ്ങനെ
ഉത്തരം കിട്ടാത്ത ഒരു പാട് ചോദ്യങ്ങള്‍ക്കുള്ള
ഒരു ഉത്തരം .. ദൈവം ..
ഉത്തരം കിട്ടാത്ത ഈ ചോദ്യങ്ങള്‍ക്ക്
ഉത്തരം കണ്ടു പിടിക്കാന്‍ ശ്രമിച്ചു
അമ്മ പറഞ്ഞു തന്നത് വിശ്വസിക്കുകയാണ് ...
പക്ഷെ ഒരു കാര്യം ഞാന്‍ വിശ്വസിക്കുന്നില്ല ..
ജീവിതം ഒരു നാടകമാണെന്നും ആരോ എഴുതിയ
ദൈവം പ്രോഗം ചെയ്തു വിട്ടിരിക്കുന്ന വെറും
റോബോട്ട് കളാണ് മനുഷ്യര്‍ എന്ന് ...
നമ്മളുടെ ഭാവി നിശ്ചയിച്ചു വച്ചിരിക്കുന്നതാണ്
മനുഷ്യന് ഉണ്ട്. അപ്പോള്‍ നമ്മളുടെ
നാളെത്തെ അവസ്ഥ ഇന്ന് നമ്മള്‍
അപ്പോള്‍ ജീവിതം എന്ന് പറയുന്നത്
ഭവിഷ്യത്തുകല്‍ അനുഭവിക്കലും ആണ് ..
മതം ഒരു സാമുഹ്യ വ്യവസ്ഥിയുടെ ഭാഗമാണ് ...
മനുഷ്യന്റെ ജീവിതത്തില്‍ ഒരു നല്ല മാറ്റം
ഉണ്ടാക്കുന്ന എല്ലാ മതങ്ങളും നല്ലതാണ്..
എന്റെ മതമാണ്‌ ഏറ്റവും നല്ലതെന്നും ബാക്കി
എല്ലാം തെറ്റാണെന്നും ഉള്ള വാദം ശരി അല്ല ..
മതത്തിന്റെ പേരില്‍ മനുഷ്യന്റെ സാമാന്യ
ബുദ്ധിക്കു തെറ്റ് എന്ന് തോന്നുന്ന കാര്യങ്ങള്‍
ചെയ്യുന്നതും ശരി അല്ല ..
Posted by Programmer at 12:55 AM 2 comments:
Subscribe to: Posts (Atom)